
Dogradnja Dječjeg vrtića Slavuj – matični objekt u naselju Strmec



Iako konačan rezultat još nije vidljiv, Grad Sveta Nedelja kontinuirano provodi aktivnosti na dogradnji Dječjeg vrtića Slavuj – matični objekt u naselju Strmec. Prema Ugovoru o dodjeli bespovratnih sredstava za projekte koji se financiraju iz Mehanizma za oporavak i otpornost: Dogradnja Dječjeg vrtića Slavuj – matični objekt u naselju Strmec, NPOO.C3.1.R1-I1.01.0086, izrađen je projekt za dogradnju vrtića te je u ožujku ove godine ishođena pravomoćna građevinska dozvola. U tijeku je provedba postupka javne nabave za odabir izvođača radova te se početak dogradnje dječjeg vrtića Slavuj očekuje u drugom dijelu godine.

Podsjetimo, Grad Sveta Nedelja je dana 14. ožujka 2023. sklopio Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost: Dogradnja Dječjeg vrtića Slavuj – matični objekt u naselju Strmec, NPOO.C3.1.R1-I1.01.0086 

Ugovor o dodjeli bespovratnih sredstava potpisan je s Ministarstvom znanosti i obrazovanja te Središnjom agencijom za financiranje i ugovaranje programa i projekata Europske unije (SAFU). 

Predviđeno trajanje projekta je 28 mjeseci, odnosno do srpnja 2025. godine. 

Ukupna vrijednost projekta Dogradnja Dječjeg vrtića Slavuj – matični objekt u naselju Strmec je 649.810,87 € koliko iznose i prihvatljivi troškovi i bespovratna sredstava iz Mehanizma za oporavak otpornost.


Sve informacije vezane uz projekt bit će dostupne na web stranicama Grada Sveta Nedelje.

[image: ] 
Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

